Brynjar Níelsson leggur orð í belg : Nú mun ég ekki eiga margt sameiginlegt með pírötum en þó erum við sammála um mikilvægi gagnsæis og að allt sé upp á borðum þegar kemur að lýðræðislega kjörnum fulltrúum . Þess vegna erum við að smíða lög um vernd uppljóstrara , sem er að verða einhver mikilvægasta stétt landsins . Því komu mér á óvart heiftarleg viðbrögð pírata þegar uppljóstrarinn , Ási Friðriks , laumaði því til forseta Evrópuráðsþingsins að fulltrúi alþingis í Evrópuráðinu , sem að auki gegnir trúnaðarstörfum fyrir ráðið , hafi gerst brotlegur við siðareglur alþingis . Uppljóstrarinn taldi það mikilvægt þar sem Evrópuráðið hafi krafist að þjóðþing aðildarríkjanna settu sér siðareglur og brot gegn þeim ættu að hafa afleiðingar . Sjálfum finnst mér merkilegast að fulltrúi okkar allra í Evrópuráðinu skyldi ekki upplýsa ráðið um þetta brot sitt . Jafnvel taka ábyrgð eins og krafan er um að aðrir geri .